DIRECȚIA GENERALĂ PĂDURI ȘI STRATEGII ÎN SILVICULTURĂ

 Nr. DGPSS/151153/04.07.2024

 Aprob,

 SECRETAR DE STAT

 Ionuț Sorin BANCIU

REFERAT DE APROBARE

Conform prevederilor *Regulamentului privind atestarea persoanelor juridice care realizează lucrări de regenerare și întreținere a semințișurilor și plantațiilor, lucrări de îngrijire a arboretelor, precum și atestarea persoanelor fizice și juridice care efectuează proiectarea și/sau execută lucrări de îmbunătățiri funciare în domeniul silvic*, aprobat prin *Ordinul ministrului mediului, apelor și pădurilor nr. 1763/2015*, cu modificările ulterioare, atestarea persoanelor fizice și juridice se face de către o comisie de atestare.

Comisia este formată din 9 membri și are componența prevăzută în anexa nr. 6 la regulament, la prima poziție fiind menționat domnul Zaharescu Claudiu cu funcția de președinte al comisiei, din partea Ministerului Mediului, Apelor și Pădurilor, iar la poziția 3 domnul Cristea Marius cu funcția de secretar al comisiei, din partea Ministerului Mediului, Apelor și Pădurilor.

Ca urmare a faptului că domnul Zaharescu Claudiu nu mai este salariatul Ministerului Mediului, Apelor şi Pădurilor, în vederea desfășurării în bune condiții a activității comisiei de atestare, propunem înlocuirea sa, ca președinte al comisiei, cu domnul Cristea Marius.

De asemenea, la poziția 3 din anexa nr. 6, în locul domnului Cristea Marius propunem numirea ca secretar al comisiei pe domnul Cătălin Emil Drăcilă.

Având în vedere cele de mai sus, supunem spre aprobare elaborarea proiectului de ordin pentru modificarea punctului 1 și punctului 3 din anexa nr. 6 la Regulamentul privind atestarea persoanelor juridice care realizează lucrări de regenerare și întreținere a semințișurilor și plantațiilor, lucrări de îngrijire a arboretelor, precum și atestarea persoanelor fizice și juridice care efectuează proiectarea și/sau execută lucrări de îmbunătățiri funciare *în* domeniul silvic, aprobat prin Ordinul ministrului mediului, apelor și pădurilor nr. 1763/2015, cu modificările ulterioare.

DIRECTOR GENERAL

Dănuț IACOB